als_Latn dik_Latn tur_Latn
Ish-Kryetari i Kuvendit, Jakup Krasniqi, ka kërkuar nga Shteti të mbrohen bizneset nga haraçet.
Sipas tij, bizneset duhet të kenë siguri ligjore dhe fizike për të punuar normalisht në Kosovë.
“Me këto politika fiskale, jo vetëm që nuk do të vijnë investitorët e huaj, por edhe këta që janë do të ikin, siç po ikin edhe investitorët tanë. Më lehtë ata po investojnë në Shqipëri, Maqedoni, Mal të Zi se sa në Kosovë. Dhe e dyta, pa i penguar me ligj dhe pa pasur një vullnet politik, me e pengu korrupsionin, me i pengu haraçet e ndryshme që po i vihen bizneseve, as një investitor i jashtëm dhe serioz nuk do të investojë në Kosovë. Pra investitorëve të jashtëm duhet t’u sigurohet jo vetëm siguri ligjore, por edhe siguri fizike. Pra askush nuk do të duhet të kërkojë të hyjë në hise, që në fakt hisja kryesore do të duhej të jetë punësimi i njerëzve dhe asgjë tjetër”, ka thënë Krasniqi, për gazetën KNN.
als_Latn als_Latn als_Latn